मुलायम सिंह और अखिलेश यादव की संपत्तियों की जांच का मामला, सुप्रीम कोर्ट में दायर हुई याचिका  
लोकसभा चुनाव से पहले बढ़ी मुलायम और बेटे अखिलेश यादव की मुसीबत
आय से अधिक संपत्ति के मामले में दायर हुई सुप्रीम कोर्ट में याचिका
याची ने कहा- सीबीआई को स्टेटस रिपोर्ट दाखिल करने का आदेश दे कोर्ट
लोकसभा चुनाव से पहले समाजवादी पार्टी के संरक्षक मुलायम सिंह यादव (Mulayam Singh Yadav) और बेटे अखिलेश यादव (Akhilesh Yadav) की मुसीबत बढ़ सकती है.उनके खिलाफ सुप्रीम कोर्ट(Supreme Court) में याचिका दायर की गई है. इस याचिका में मांग की है कि सुप्रीम कोर्ट सीबीआई से कहे कि वह मुलायम और अखिलेश की कथित आय से अधिक संपत्तियों के मामले में जांच पर स्टेटस रिपोर्ट दाखिल करे. सपा संरक्षक मुलायम सिंह यादव के खिलाफ सीबीआई काफी समय से आय से अधिक संपत्ति मामले की जांच कर रही है. उन पर आय से अधिक संपत्ति अर्जित करने का आरोप है. याचिका में कहा गया है कि इस जांच की अब तक क्या प्रगति है, इससे कोर्ट के सामने लाया जाए. 
 अखिलेश यादव ने कहा कि नए साल में नया प्रधानमंत्री आ जाए तो कितनी खुशी होगी हमें. कभी कभी वे चिढ़ाने के लिए कहते हैं कि इनके पास दूल्हा ज्यादा है. मगर हम कहते हैं कि ठीक है हमारे पास दुल्हे अधिक हैं, मगर जनता जिसे चुनेगी वह ही प्रधानमंत्री बनेगा. इससे पहले भी ऐसी सरकारें बनी हैं. बीजेपी  ने देश को निराश कर दिया है. यह तो अभी कम दलों का गठबंधन है. अभी तो आगे होगा. हमने आपसे सीखा है. आपने गठबंधन की सरकार बनाई तो हमने भी एक खूबसूरत गुलदस्ता बनाने का काम किया है. आपकी 40 पार्टियों के साथ गठबंधन है. हमने गठबंधन का तरीका भाजपा से ही सीखा है. चुनाव आते-आते बीजेपी सीबीआई और ईडी से गठबंधन कर रही है और हम लोग जनता की आवाज से गठबंधन कर रहे हैं. हमारे सहयोगी दलों के मिलने के बाद उत्तर प्रदेश में भाजपा को डर लग रहा है. मगर हम जनता से गठबंधन कर रहे हैं. जबसे हम सपा-बसपा मिल गए, उस दिन से बीजेपी में रोज बैठकें हो रही हैं. अगर तमिलनाडु बीजेपी को जीरो दे सकता है तो हम और भी बड़ा झटका दे सकते हैं.